Document ID: /fineweb-2-swissfilter-quality_10-filterrobots/filtered/02038.jsonl.gz/664

Amt für Raumentwicklung
Uffizi per il svilup dal territori
Ufficio per lo sviluppo del territorio
"Terren" e "territori" – quai èn las noziuns centralas da la planisaziun dal territori. Tant il terren sco er il territori vegnan utilisads d'umans, d'animals e da plantas. L'uman sa mova per exempel en quest territori, el construescha edifizis, abitescha, lavura e passenta il temp liber en quel. Ses standard da viver è dependent da rauba, da producziuns e da prestaziuns da servetsch che dovran er spazi da viver.
Las pretensiuns al spazi da viver pon chaschunar collisiuns d'interess. Pli stgars ch'il spazi da viver è e pli intensiva e "senza cumpromiss" che la pretensiun d'utilisaziun è e pli grondas che questas pretensiuns vegnan. Il svilup dal territori surpiglia funcziuns da coordinaziun cun coordinar vicendaivlamain las pretensiuns d'utilisaziun e da protecziun e cun decider davart eventuals conflicts. El sviluppa per quai ideas fundamentalas che sa basan sin ina vista cumplessiva dal spazi da viver, en la quala vegnan er respectadas las libertads da decider e d'agir da generaziuns futuras. Fundamentalas èn differentas basas legalas sco p.ex. las finamiras ed ils princips da la lescha federala davart la planisaziun dal territori e la ponderaziun dals interess.
Las directivas surordinadas las pli impurtantas èn:
Entant che la confederaziun prescriva mo il rom, è la planisaziun dal territori cunzunt chaussa dals chantuns. Tar las incumbensas principalas tutgan:
Confurm a questas incumbensas essan nus organisads. En noss model directiv vesais Vus, tge valurs che nus avain, co che nus lavurain e nua che nossas cumpetenzas professiunalas sa chattan.
Wenn Sie mehr über den Auftrag der Raumplanung wissen wollen, besuchen Sie die Webseite von espacesuisse